**Wertherova čežnja**

Ljubav nas često na svojem vrhuncu potpuno zaludi. Sve oko nas buja, naročito priroda. Tako i Goethe u svojem djelu „Patnje mladog Werthera“ opisuje Wertherove osjećaje za vrijeme druženja s Lottom, u koju je bio zaljubljen. No, sve što je lijepo, kratko traje pa tako i razdoblje Wertherove radosti i sjajne idile. Kada se Lottin zaručnik vratio s puta, Werther se osjećao suvišnim i počeo je drukčije razmišljati.

Provodeći vrijeme s Lottom, Werther je osjećao jedinstvo s prirodom. Odjednom je primjećivao svaku travku, mušicu i zraku sunce. Osjetio je prisutnost Svemogućega u svemu oko sebe i upijao snagu i moć svega čemu se divio. Obraćajući se prijatelju kroz djelo, spominje da od silne zaljubljenosti i vedrine više ne može slikati. U prvom odlomku osjeća se njegov sklad sa svijetom, kako on piše: „Sam sam i radujem se životu, radujem se u tom kraju koji je, rekao bih, stvoren za duše kao što sam ja.“. Njegovu povezanost s prirodom, uživanje u njoj i divljenje možemo povezati s Childeom Haroldom, također romantičarskim likom koji se maknuo od ljudi i ljepotu prirode doživio kao nešto što može nadomjestiti ono što nije mogao dobiti od ljudi. No, kada se Lottin zaručnik Albert vratio natrag k njoj, Werther se ispunio jadom i nevoljom. U prirodi više nije vidio sav taj sklad, već je ona za njega postala nešto što ga progoni, muči…On je ispunjen tjeskobom. Prirodu doživljava na sasvim suprotan način nego u početku. Osjeća je da pred njim otvoren grob, koji je bezdan, kojemu nema kraja, koji vodi u propast. „Ne vidim ništa od grdne nemani koja vječno proždire i vječno preživa.“; ovom rečenicom Werther iskazuje da više nema nade za njega, ne vidi više ništa što je dobro i što bi ga moglo „oživjeti“. Na kraju djela on se ubije zbog čežnje za onim što nije mogao imati, čežnje za Lottom i njezinu ljubav.

Cijeli roman napisan je u obliku pisama. Werther se povjerava svojem prijatelju i govori mu o svim radostima, ali i tugama koje je proživio. On kroz djelo traži smisao života, no bez Lotte ga nije mogao naći, osjećao je da će sve poći po zlu, baš kao što je rekao svom prijatelju, „Prijatelju…to će me upropastiti, smrvit će me sila i snaga onih divota..“.

Tihana Martinuš, 2.b